User talk:Big gapu

Интернэт гэж юу вэ? Интернэт бол хvн төрөлхтөний түүхэн дэх хамгийн том ололт дэвшилүүдийн нэг билээ. Зарим хүмүүс интернэт болон вэб хоёрыг ижилхэн зүйл гэж ойлгодог, тэгвэл эдгээр нь ялгаатай юм. Интернэт гэдэг нь дэлхий даяар мянга мянган сүлжээг нэгтгэж үүссэн аварга том сүлжээ юм. Интернэтэд холбогдсон компъютерууд өөр хоорондоо харилцах боломжтой болно. Тэгвэл вэб буюу англиар “World Wide Web” гэж нэрлээд байгаа нь бол сүлжээнд ажиллах зориулалттай программ хангамж юм. Интернэт ингэж хүмүүмийн хэрэглээнд асар хурдтай нэвтрэхэд олон төрлийн цахим шуудангийн үйлчилгээнүүд нөлөөлсөн мэт боловч вэб сайт хамгийн их нөлөөтэй. Учир өнөөдөр албан байгууллага, тэр ч бүү хэл хувь хүмүүс ч хүртэл өөрсдийгөө бусдад таниулахын тулд вэб сайттай болох болсон.

Анх 1969 онд АНУ-н Батлан Хамгаалах Яам нь Интернэтийг ARPANET гэдэг нэртэйгээр 4 компъютерийг хооронд нь холбож үүсгэсэн бөгөөд цэргийн судалгаа шинжилгээ хийж байсан их дээд сургуулиудыг хооронд холбох зорилготой байсан. Энэ ажил нь амжилттай болсон бөгөөд жил ирэх тусам сүлжээнд илүү олон компьютер холбогдсоор байсан учир 1983 онд уг сүлжээг цэргийн хэрэгцээний MILNET, их дээд сургуулиудын эрдэм шинжилгээний зориулалттай INTERNET болгон хуваасан. Үүний дараахан 1985 оноос Канадын ЗГ тус улсын бүх их дээд сургуулиудыг холбосон BITNET сүлжээг бий болгосон бөгөөд үүнийгээ INTERNET-тэй холбосон байна. Энэ мөчөөс эхлэн интернэт олон нийтийн хэрэглээ болох замдаа орсон бөгөөд 1990-ээд оноос эхлэн дэлхийн бусад орнууд интернэтэд анхаарлаа хандуулж эхэлсэнээр анхандаа Интернэтэд АНУ, Канад шиг ЗГ-ууд хөрөнгө оруулалт хийдэг байсан жишиг арилж, жинхэнэ бизнес болон цэцэглэн хөгжсөөр ирсэн. Ингэж интернэт маш олон компьютерийг холбож бий болсон учраас Дэлхийд ИНТЕРНЭТИЙГ УДИРДАХ ТӨВ гэж байхгүй. /Дараагийн дугаарт “ИНТЕРНЭТ ХАЯГ”/

Жич: Энэхүү мэдээллийг “ЮУ СИ ӨҮ” ХХК-ын зөвшөөрөлгүйгээр хуулбарлан олшруулах, эх сурвалжийг дурдалгүйгээр олон нийтэд түгээхийг хориглоно